CMS

Et «Content Management System», eller CMS, er et system som gjør det enklere for brukere å opprette, publisere og vedlikeholde en nettside. Det finnes ulike typer CMS, og det finnes mange systemer for nettside-bygging med CMS. Wordpress er et eksempel på et slikt CMS-system, og idag er faktisk 40% av nettsteder på internett laget med Wordpress.

# Seamless (tradisjonelt) CMS

Et tradisjonelt CMS, gir utvikere mulighet til å jobbe med både innhold (som lagres i databasen), funksjonalitet (back-end) og design (front-end) i ett system. Funksjonaliteten blir implementert ved hjelp av *plugins*, og design ved hjelp av *templates.* Systemet knytter nettstedet sammen fra databasenivå og helt opp til den ferdige presentasjonen av nettsiden. Det skiller seg fra vanlig hardkoding, der utviklere typisk skriver HTML og CSS fra bunnen for å bygge nettsiden sin.

# Headless CMS

Et headless CMS er et miljø som utelukker front-end-delen fra arbeidet, og lar utvikleren konsentrere seg om database og innholdsstruktur. Dette innholdet kan så knyttes til en eller flere front-end-løsninger, som kanskje blir utviklet av andre utviklerr/designere i teamet. Det vil si at man kan publisere det samme innholdet til flere plattformer, som har ulik utforming og kontekst, for så å kunne vedlikeholde innholdet på alle plattformene samtidig.

# Ulike CMS-systemer

Det finnes utallige CMS-systemer å velge mellom dersom man skal sette opp et nettsted, enten nettstedet for eksempel skal fungere som en nettbutikk, la ansatte i en bedrift lagre og dele dokumenter mellom seg eller enkelt presentere en portfolio. Fordi det finnes så mange måter å bruke internett på, så finnes det også mange måter å bruke et CMS-system på. Derfor har vi også ulike typer CMS, som enkelt sagt deler CMS-systemene inn i grupper.

## CCMS – Component Content Management System

Et CCMS organiserer innhold på en egen måte for brukeren. Innhold som bilder, ord og paragrafer blir lagret som komponenter sentralt uavhengig av hvilken side på nettstedet det ligger. Disse komponentene er gjenbrukbare, og derfor egner et slikt system seg godt til å jobbe med større mengder innhold, og publisering av innhold til flere ulike plattformer.

## DMS – Document Management System

Et DMS konsentrerer seg om organisering og håndtering av dokumenter, som før i tiden ville fantes på papir. Et typisk bruksområde for et DMS kan være bedrifter der flere ansatte lagrer og arbeider med dokumenter digitalt.

## ECM – Enterprise Content Management System

For en bedrift eller en organisasjon; kan et ECM håndtere samarbeidet både internt, og ut mot for eksempel kunder og leverandører. Et ECM brukes til å håndtere informasjon og dokumentasjon rundt prosjekter og annet, og sørge for at alle innvolverte har tilgang til riktig informasjon til riktig tid.

## WCMS – Web Content Management System

En typisk nettside, som publiserer innhold til besøkende, kan bli laget med et WCMS-system. Et WCMS skiller seg fra andre typer CMS ved at det kun håndterer web-innhold, der de andre typene også inkluderer håndtering av innhold mot print.

## DAM – Digital Asset Management System

Et DAM-system organiserer og lagrer digitalt innhold, for å gjøre det tilgjengelig for deling til en tredjepart, som kan være en person eller et sosialt medium. Systemet er skybasert, så det kan sammenliknes med et digitalt og mobilt bibliotek. Det kan typisk brukes til å lage en bildebank som er internt tilgjengelig i en bedrift, eller en enkel personlig portfolio.

# Tabell:

I denne tabellen sammenlikner jeg tre ulike CMS-typer og presenterer deres styrker og svakheter, samt kommenterer forholdet til andre CMS-typer under likheter/ulikheter.

## CCMS

Styrker:

* Enkel håndtering av store mengder innhold
* Publisering av oppdatert innhold til flere plattformer
* Enklere kontroll og vedlikehold

Svakheter:

* Implementering tar lenger tid, og vil ikke lønne seg ved mindre mengder informasjon
* Kan ha høyere kostnad enn andre CMS-løsninger

Likheter/ulikheter:

* Headless CMS – kan publisere oppdatert innhold til flere front-end-løsninger

## DMS

Styrker:

* Sikkert – kan definere flere sikkerhetsnivåer og opprette sikkerhetskopier
* Tilgjengelig – gjør dokumenter mer tilgjengelig enn på papir
* Enkel intern håndtering av dokumenter, med mange muligheter for organisering osv

Svakheter:

* Lite egnet til å jobbe med front-end og back-end hver for seg internt i DMS-systemet
* Mindre mulighet for personalisering

Likheter/ulikheter:

* Kan kobles med andre CMS-løsninger for et helhetlig system
* Har en enklere og mer spesifikk funksjon enn flere andre CMS-typer

## WCMS

Styrker:

* Egner seg til publisering av flere ulike typer innhold
* Enkel implementering og få forkunnskaper påkrevd
* Flere valgmuligheter i arbeid med layout og design, enn hos andre CMS-typer
* Seamless CMS - fordel for brukere som ønsker en alt-i-ett-prosess

Svakheter:

* Utelukker arbeid med innhold mot print
* Egner seg ikke like godt til arbeid med store mengder data
* Ikke mulig å jobbe headless – altså kun med innhold

Likheter/ulikheter:

* Skiller seg ut fra de andre typene ved å ikke håndtere innhold mot print
* Seamless CMS, database, back-end og front-end er knyttet sammen

# Kilder:

<https://hiof.instructure.com/courses/6307> (PowerPoint fra undervisning, 04.11.2022)

<https://www.cloudflare.com/learning/performance/static-site-generator/> (Forholdet mellom CMS og statisk koding, 04.11.2022)

<https://udig.com/digging-in/traditional-cms-vs-headless-cms/> (To hoved-typer av CMS, 03.11.2022)

<https://www.ixiasoft.com/types-of-content-management-systems/> (CMS-typer, 04.11.2022)

<https://hygraph.com/blog/what-is-a-component-content-management-system> (CCMS, 04.11.2022)

<https://www.datopian.com/2020/06/12/headless-dms/> (DMS, 04.11.2022)